4. ΠΡΟΕΔΡΙΚΟΝ ΔΙΑΤΑΓΜΑ της 30 Ιουλ./13 Αυγ.1931 Περί των καθηκόντων του διευθυντού και του υποδιευθυντού της προσηρτημένης εις το διδασκαλείον μέσης εκπαιδεύσεως Βαρβακείου προτύπου σχολής μέσης εκπαιδεύσεως. Έχοντες υπ’ όψει τον νόμον 4372 «περί μεταρρυθμίσεως του διδασκαλείου της μέσης εκπαιδεύσεως», ως ετροπολογήθη δια του νόμου 4619 «περί συμπληρώσεως και τροποποιήσεως του νόμου 4372 περί μεταρρυθμίσεως του διδασκαλείου της μέσης εκπαιδεύσεως», και το άρθρ.14 του νόμου 4373 «περί διαρρυθμίσεως των σχολείων της μέσης εκπαιδεύσεως», απεφασίσαμεν και διατάσσομεν: Α΄ Γενικά καθήκοντα του διευθυντού και  του υποδιευθυντού της προτύπου Βαρβακείου  σχολής μέσης εκπαιδεύσεως  και των καθηγητών αυτής. ΄Αρθρ.1.-Οι διευθυνταί των δύο τμημάτων της σχολής, του κλασικού και του πρακτικού, εναλλάσσονται εν τη διευθύνσει της όλης σχολής από του ενός σχολικού έτους εις το άλλο ούτως, ώστε ο κατά το προηγούμενον έτος χρηματίσας διευθυντής θα είναι υποδιευθυντής κατά το επόμενον, ο δε υποδιευθυντής διευθυντής. Την σειράν της διαδοχής καθορίζει το πρώτον ο διευθυντής του διδασκαλείου. Ο διευθυντής και ο υποδιευθυντής της σχολής διατηρούν έκαστος την διεύθυνσιν του οικείου τμήματος της σχολής. Ο διευθυντής και ο υποδιευθυντής της σχολής, εφ’ όσον ο έτερος εξ αυτών απουσιάζει ή κωλύεται, αναπληρούν αλλήλους τόσον ως προς τα γενικά όσον και ως προς τα ειδικά έργα αυτών. Εις περίπτωσιν δε, καθ’ ήν απουσιάζουν ή κωλύονται αμφότεροι, αναπληρούν αυτούς εν μεν τω κλασικώ τμήματι ο αρχαιότερος εκ των εν τη υπηρεσία φιλολόγων καθηγητών, εν δε τω πρακτικώ ο αρχαιότερος εκ των καθηγητών των μαθηματικών ή των φυσικών. Χρέη διευθυντού της σχολής εν τη περιπτώσει ταύτη εκτελεί ο αρχαιότερος εκ των δύο, υποδιευθυντού δε ο νεώτερος. Το διδακτικόν προσωπικόν ανήκει εις την ενιαίαν σχολήν και ουχί εις τα επί μέρους τμήματα αυτής, δύναται δε να χρησιμοποιηθή αναλόγως των αναγκών της υπηρεσίας είτε εις το εν είτε εις το άλλο τμήμα αυτής. ΄Αρθρ.2.-Ο διευθυντής της σχολής έχει τα επόμενα καθήκοντα: 1)Έχει την γενικήν διεύθυνσιν της σχολής και την άμεσον επίβλεψιν αυτής και εκπροσωπεί αυτήν καθ’ όλας τας σχέσεις, βοηθούμενος εις τα έργα του υπό του υποδιευθυντού και των καθηγητών της σχολής. 2)Ο διευθυντής και ο υποδιευθυντής της σχολής παραμένουν εν αυτή επί πέντε τουλάχιστον εργασίμους ώρας καθ’ εκάστην, κανονίζοντες κατόπιν κοινής συνεννοήσεως, ώστε καθ’ όλας τας εργασίμους ώρας της ημέρας να παρευρίσκεται ο έτερος εξ αυτών εν τη σχολή. 3)Διεξάγει την αλληλογραφίαν της σχολής προς τας διαφόρους αρχάς, τηρεί αντίγραφα παντός εξερχομένου εγγράφου, εν ιδίοις δε φακέλλοις φυλάσσει τα κείμενα των εκπαιδευτικών διατάξεων και τα εισερχόμενα έγγραφα. 4)Ανακοινοί εις το διδακτικόν προσωπικόν της σχολής τας εκάστοτε νέας εκπαιδευτικάς διατάξεις (νόμους, διατάγματα και εγκυκλίους) και τας σχετικάς αποφάσεις και διαταγάς των προϊσταμένων αρχών, κοινοποιεί δε κατ’ ιδίαν εις τους ενδιαφερομένους τα εις αυτούς απευθυνόμενα έγγραφα. 5)Ελέγχει αν οι καθηγηταί της σχολής τηρούν τας περί ιδιωτικής διδασκαλίας διατάξεις και αναφέρει αμελλητί πάσαν σχετικήν παράβασιν αυτών εις τον διευθυντήν του διδασκαλείου. 6)Ενεργεί τας εγγραφάς των μαθητών αμφοτέρων των τμημάτων της σχολής κατά τας κειμένας διατάξεις, ελέγχων τους τίτλους των προς εγγραφήν προερχομένων  μαθητών  και  φυλάσσει  τούτους  εν τω  αρχείω Σελ. 397 32.Δ.ζ.30 Διδασκαλείο Μέσης Εκπαίδευσης Βαρβάκειο Λύκειο 32.Δ.η.1-4 της σχολής. 7)Εκδίδει τα αποδεικτικά των σπουδών πάσης φύσεως των μαθητών αμφοτέρων των τμημάτων της σχολής. 8)Κατανέμει, κατόπιν συνεννοήσεως μετά του διευθυντού του διδασκαλείου, τας τάξεις και τα μαθήματα εις τους διδάσκοντας καθηγητάς εις αμφότερα τα τμήματα της σχολής, αναλόγως της ειδικότητος εκάστου και του συμφέροντος της εκπαιδεύσεως, εν συνδυασμώ προς τας απαιτήσεις, τας οποίας συνεπάγεται η άσκησις των μετεκπαιδευομένων εν τω διδασκαλείω.9)Καταρτίζει το ωρολόγιον πρόγραμμα των καθ’ ημέραν διδασκομένων μαθημάτων αμφοτέρων των τμημάτων της σχολής επί τη βάσει του αναλυτικού προγράμματος και των τροπολογιών, αίτινες επηνέχθησαν εις αυτό κατόπιν εγκρίσεως του υπουργείου της Παιδείας, στηριζομένης εις απόφασιν του συλλόγου των διδασκόντων υπό την προεδρίαν του διευθυντού του διδασκαλείου, λαμβάνων προ οφθαλμών τας απαιτήσεις της παιδαγωγικής και της υγιεινής και το συμφέρον των μαθητών. Το ωρολόγιον πρόγραμμα τίθεται εις εφαρμογήν μετά την έγκρισιν αυτού υπό του διευθυντού του διδακαλείου. 10)Τηρεί παρ’ εαυτώ την σφραγίδα της σχολής, εν τάξει δε και ακριβεία τα εξής υπηρεσιακά βιβλία:α)το πρωτόκολλον των εισερχομένων και εξερχομένων εγγράφων,β)τα μαθητολόγια των τμημάτων της σχολής,γ)το βιβλίον των πιστοποιητικών σπουδής των μαθητών,δ)το βιβλίον των πρακτικών των γενικών συνεδριών των διδασκόντων εν τη σχολή. 11)Αναθέτει, κατόπιν συνεννοήσεως μετά του διευθυντού του διδασκαλείου, την διεύθυνσιν των εργαστηρίων της φυσικής, της βιολογίας, της χημείας, της χειροτεχνίας και του σχεδιαστηρίου, την επίβλεψιν των εποπτικών μέσων προς διδασκαλίαν των φιλολογικών μαθημάτων, των μαθηματικών και της κοσμογραφίας, των γυμναστικών και των οργάνων της μουσικής εις ειδικούς καθηγητάς της σχολής. Οι εν λόγω καθηγηταί είναι υπεύθυνοι απέναντι του υποδιευθυντού της σχολής δια πάσαν απώλειαν ή βλάβην των οργάνων και των άλλων εποπτικών μέσων, καθώς και δια την καθαριότητα των επίπλων και των αιθουσών, αίτινες χρησιμοποιούνται ως εργαστήρια και αποθήκαι. Κατ’ Ιούνιον δε εκάστου έτους υποβάλλουν δια του διευθυντού της σχολής εις τον διευθυντήν του διδασκαλείου έκθεσιν περί της κινήσεως και της συντελεσθείσης εργασίας καθ’ όλον το έτος, υποδεικνύοντες συγχρόνως τας ελλείψεις, τας οποίας έχουν τα εργαστήρια και αι συλλογαί των εποπτικών μέσων. Συγκαλεί τους διδάσκοντας εις αμφότερα τα τμήματα της σχολής εις γενικάς συνεδρίας και προεδρεύει αυτών, εφ’ όσον ο διευθυντής του διδασκαλείου, ή ο νόμιμος αναπληρωτής αυτού, δεν ήθελε κρίνει σκόπιμον ίνα προεδρεύση αυτών. Σελ.398 Αντικείμενα συζητήσεως των γενικών συνεδριών είναι τα εξής: α) Λαμβάνονται αποφάσεις κατά τας κειμένας διατάξεις περί των εισακτέων διδακτικών βιβλίων. β) Καθορίζονται εν ταις λεπτομερείαις τα της εφαρμογής αποφάσεων ληφθεισών κατά τας παιδαγωγικάς συνεδρίας του συλλόγου των διδασκόντων εν τη σχολή υπό την προεδρίαν του διευθυντού του διδασκαλείου, ή λαμβάνονται μέτρα συμπληρωματικά αφορώντα την διδασκαλίαν και την αγωγήν των μαθητών, εντός των ορίων πάντοτε και εν αρμονία προς την θεωρητικήν διδασκαλίαν των μετεκπαιδευομένων εν τω διδασκαλείω. γ) Καθορίζονται εν ταις λεπτομερείαις τα εν γενικαίς γραμμαίς διαγραφόμενα δια του παρόντος διατάγματος έργα των εφημερευόντων, των καθηγητών των τάξεων και των διευθυντών και των επιμελητών των εργαστηρίων της σχολής. δ) Κανονίζονται τα της διεξαγωγής των σχολικών εορτών και των εκδρομών, ημερησίων ή πολυημέρων, εις τας οποίας μετέχει ολόκληρος η σχολή. Των συνεδρίων τούτων τηρούνται λεπτομερή πρακτικά υπό ενός των καθηγητών της σχολής, τρεις δε ημέρας τουλάχιστον προ της συνεδρίας ανακοινούται εγγράφως υπό του διευθυντού της σχολής εις τον διευθυντήν του διδασκαλείου η ημερησία διάταξις αυτών, αναγράφουσα τα υπό συζήτησιν θέματα. 32.Δ.η.4 Βαρβάκειο Λύκειο 13)Θέτει εις την διάθεσιν του διευθυντού του ψυχολογικού εργαστηρίου του διδασκαλείου καθ’ ώρας ελευθέρας ομάδας μαθητών, ή και τάξεις ολοκλήρους, προς εκτέλεσιν πειραμάτων, οσάκις ήθελον ζητηθή παρ’ αυτού. Επίσης φροντίζει ίνα παρέχηται εις τους μετεκπαιδευομένους εν τω διδασκαλείω πάσα δυνατή ευκολία υπό των καθηγητών κατά την άσκησιν αυτών εις το διδακτικόν μέρος, καθώς και κατά τας ασκήσεις αυτών εις τα εργαστήρια της σχολής. 14)Εφόσον οι διδακτηριακαί σχέσεις δεν επιτρέπουν την σύστασιν ιδίου συσσιτίου, μεριμνά δια την παροχήν συσσιτίου ή οικονομικής αρωγής παρά του πατριωτικού ιδρύματος περιθάλψεως, ή άλλου φιλανθρωπικού ιδρύματος, εις απόρους μαθητάς της σχολής, καθώς και δια την δωρεάν θεραπείαν αυτών εις την μαθητικήν πολυκλινικήν, ή εις άλλο ιατρείο της πόλεως. 15)Συνεννοείται και ενεργεί μετά του υγειονομικού επιθεωρητού, ή του σχολιάτρου, δια πάν ζήτημα αφορών την υγείαν των μαθητών και την υγιεινήν κατάστασιν του διδακτηρίου, εκτελεί δε ακριβώς τας σχετικάς υποδείξεις του ιατρού. 16)Έχει υπό τας αμέσους διαταγάς αυτού το εις την διάθεσιν αυτού τιθέμενον υπό του διευθυντού του διδασκαλείου υπηρετικόν προσωπικόν και αναφέρει εις αυτόν πάσαν απουσίαν ή αμέλειαν αυτού περί την εκτέλεσιν του καθήκοντος. 17)Εις την γραφικήν υπηρεσίαν βοηθεί τον διευθυντήν και τον υποδιευθυντήν της σχολής εις ή δύο καθηγηταί της σχολής υπό του διευθυντού αυτής εκλεγόμενοι. 18)Υποβάλλει μετά το πέρας των εργασιών του σχολικού έτους έκθεσιν των πεπραγμένων εις τον διευθυντήν του διδασκαλείου, υποδεικνύων συγχρόνως τα ληπτέα μέτρα προς εξασφάλισιν της κανονικής λειτουργίας της σχολής. ΄Αρθρ.3. ΄Έργα του υποδιευθυντού της σχολής είναι τα εξής: 1) Αναπληροί τον διευθυντήν, απόντα ή κωλυόμενον, κατά τας διατάξεις των άρθρ.1 παρ.4 και 2 παρ.2 του παρόντος Δ/τος. 2) Ενεργεί υπευθύνως την είσπραξιν των εκπαιδευτικών τελών κατά τε τας εγγραφάς, τας μετεγγραφάς και τας ανανεώσεις των εγγραφών, εκδίδων τας σχετικάς διπλοτύπους αποδείξεις, φροντίζει περί της συντάξεως των καταστάσεων των εισπραχθέντων, της εγκαίρου καταθέσεως αυτών εις το δημόσιον ταμείον, και παραδίδει εις τον διευθυντήν της σχολής δύο αντίγραφα των εν λόγω καταστάσεων, έν δια την υποβολήν εις το υπουργείον της Παιδείας και εν δια το αρχείον της σχολής. 3) Ενεργεί κατά τριμηνίαν τας υπέρ του σχολικού ταμείου του διδασκαλείου εισφοράς των μαθητών, εκδίδων τας σχετικάς διπλοτύπους αποδείξεις, και παραδίδει εγκαίρως τα εισπραττόμενα εις τον ταμίαν της σχολικής επιτροπής. 4) Λαμβάνει εξ ιδίας πρωτοβουλίας τα κατάλληλα μέτρα όπως διατηρήται το διδακτήριον και τα εξαρτήματα αυτού, καθώς και τα έπιπλα της σχολής, εν απολύτω καθαριότητι, κατά τον έλεγχον δε της εκτελέσεως των ληφθέντων μέτρων, βοηθείται  υπό των καθηγητών των τάξεων, των εφημερευόντων καθηγητών και των διευθυντών των εργαστηρίων. 5) Τηρεί εν ή περισσότερα βιβλία υλικού, εν τοις οποίοις φροντίζει να καταγράφωνται ανελλιπώς τα έπιπλα και σκεύη, τα διδακτικά όργανα και εποπτικά μέσα, αι διδακτικαί συλλογαί και τα βιβλία των μαθητικών βιβλιοθηκών, μεριμνά δια την διατήρησιν αυτών εν καλή καταστάσει και εισηγείται εις την σχολικήν επιτροπήν του διδασκαλείου, ειδικώς ως προς τα έπιπλα και σκεύη, αν χρήζουν επισκευής ή ανανεώσεως. Μετά την λήξιν της υπηρεσίας αυτού ή οπωσδήποτε αποχωρών κατά την διάρκειαν αυτής, παραδίδει το υλικόν της σχολής εις τον διάδοχον αυτού δια τακτικού πρωτοκόλλου. Β. Ειδικά καθήκοντα του διευθυντού και  του υποδιευθυντού της σχολής. ΄Αρθρ.4. Ο διευθυντής και ο υποδιευθυντής της σχολής, ως διευθυνταί των οικείων τμημάτων αυτής, έχουν τα εξής καθήκοντα: 1.Ελέγχουν, αν οι διδάσκοντες καθηγηταί εφαρμόζουν το αναλυτικόν πρόγραμμα και τας επενεχθείσας εις αυτό τροποποιήσεις, κατόπιν εγκρίσεως του υπουργείου της Παιδείας, στηριζομένης εις απόφασιν του συλλόγου των διδασκόντων υπό την προεδρίαν του διευθυντού του διδασκαλείου, αν διορθώνουν επιμελώς και ανελλιπώς τας γραπτάς εργασίας των μαθητών, αν καταγράφουν τακτικώς εις τα οικεία βιβλία την διδαχθείσαν ύλην και αν τηρούν τους νόμους περί διδακτικών βιβλίων. Πάσαν παράβασιν ή αμέλειαν αυτών αναφέρουν εγγράφως αμελλητί εις τον διευθυντήν του διδασκαλείου. 2.Φροντίζουν περί της αναπληρώσεως ασθενούντος ή δι’ άλλον λόγον απουσιάζοντος καθηγητού, αναθέτοντες τα μαθήματα αυτού εις άλλους καθηγητάς της σχολής ή αν δεν είναι δυνατόν τούτο, απασχολούντες οπωσδήποτε τους μαθητάς. Προς αναπλήρωσιν απουσιαζόντων καθηγητών της σχολής δύνανται να χρησιμοποιηθώσι, κατόπιν αιτήσεως των διευθυντών των τμημάτων της σχολής, και καθηγηταί μετεκπαιδευόμενοι εν τω διδασκαλείω, εφόσον ο διευθυντής του διδασκαλείου ήθελεν εγκρίνει τούτο. 3.Τηρούν βιβλίον παρουσίας των διδασκόντων, εν τω οποίω καθ’ εκάστην προ και μετά μεσημβρίαν οι έχοντες μάθημα καθηγηταί αναγράφουν την ώραν της αφίξεως και της αναχωρήσεως αυτών. Το εν λόγω βιβλίον θεωρείται καθ’ εκάστην υπό του διευθυντού εκάστου τμήματος και σημειούται παρ’ αυτού υπευθύνως, τίνες εκ των καθηγητών εβράδυναν να προσέλθουν και τίνες απουσίασαν, επί πόσας Σελ.399 Βαρβάκειο Λύκειο 32.Δ.η.4 ώρας και δια ποίον λόγον, αν και πώς ανεπληρώθησαν οι απουσιάσαντες. Σχετική μνεία γίνεται και εις τα βιβλία της διδασκομένης ύλης. Οι αυτοί διευθυνταί των τμημάτων της σχολής παραδίδουν την 10ην εκάστου μηνός εις τον διευθυντήν του διδασκαλείου κατάστασιν, εμφαίνουσαν τα ονόματα των αδικαιολογήτως απουσιασάντων καθηγητών, καθώς και τον αριθμόν των ωρών ή των ημερών καθ’ ας απουσίασαν. 4. Συγκαλούν τους διδάσκοντας εις το τμήμα των καθηγητάς εις ειδικάς συνεδρίας και προεδρεύουν αυτών, εφόσον δεν ήθελε κριθή σκόπιμον ίνα προεδρεύση των εν μεν τω κλασσικώ τμήματι ο διευθυντής, εν δε τω πρακτικώ ο υποδιευθυντής του διδασκαλείου. Αντικείμενο συζητήσεως των ειδικών συνεδριών είναι τα εξής: α) Κατά τας κειμένας διατάξεις αποφασίζεται η απαλλαγή απόρων μαθητών από της πληρωμής των εκπαιδευτικών τελών και της εισφοράς υπό του σχολικού ταμείου του διδασκαλείου. β) Προτείνεται εις την σχολικήν επιτροπήν του διδασκαλείου η παροχή οικονομικής ενισχύσεως εις απόρους μαθητάς, επιμελείς και χρηστούς το ήθος, δια της αγοράς βιβλίων, ενδυμάτων κλπ. γ) Κατά το τελευταίον δεκαήμερον των μηνών Νοεμβρίου, Φεβρουαρίου και Απριλίου εκάστου έτους γίνεται σύσκεψις περί της διαγωγής και της επιδόσεως των μαθητών εις τα διάφορα μαθήματα, και αποφασίζεται η λήψις καταλλήλων μέτρων προς βελτίωσιν των υστερούντων κατά την εφαρμογήν των οποίων επιζητείται δια του διευθυντού του τμήματος της σχολής η συνδρομή και της οικογενείας, εκ της οποίας προέρχεται ο μαθητής, εάν παρίσταται ανάγκη προς τούτο. δ) Καταχωρίζεται η βαθμολογία των μαθητών εις το τέλος εκάστου εξαμήνου εις τον ειδικόν έλεγχον και αποφασίζεται κατά τας κειμένας διατάξεις η προαγωγή ή η απόρριψις αυτών. ε) Καταχωρίζεται εις τον οικείον έλεγχον η βαθμολογία των υφισταμένων την εισιτήριον ή κατακτήριον εξέτασιν και λαμβάνεται απόφασις περί του αποτελέσματος αυτών. ς) Λαμβάνονται αποφάσεις περί επιβολής εις μαθητάς ποινών μη αναγομένων εις την αρμοδιότητα των διευθυντών των τμημάτων, ζ) Κανονίζονται οι λεπτομέρειαι της διενεργείας των εξετάσεων και των διαγωνισμάτων. η) Καθορίζονται εν ταις λεπτομερείαις τα των εκδρομών, ημερησίων ή πολυημέρων, των οποίων μετέχουν πάσαι αι τάξεις του τμήματος. Των συνεδριών τούτων τηρούνται λεπτομερή πρακτικά υπό ενός των καθηγητών του τμήματος, τρεις δε ημέρας τουλάχιστον προ της συνεδρίας ανακοινούται εγγράφως υπό του διευθυντού του τμήματος εις τον διευθυντήν του διδασκαλείου η ημερησία διάταξις αυτών, αναγράφουσα τα υπό συζήτησιν θέματα. Σελ. 400 Ζητούν την έγκρισιν του διευθυντού του διδασκαλείου δι’ εκδρομάς πολυημέρους ολοκλήρου του τμήματος ή μεμονωμένων τάξεων αυτού, εφ’ όσον αύται γίνονται κατά την περίοδον της πρακτικής ασκήσεως των μετεκπαιδευομένων εν τω διδασκαλείω. 6) Εις την αρχήν εκάστου μηνός καθορίζουν, εν συνεννοήσει μετά των οικείων καθηγητών, τας ημέρας των ημερησίων ή ημιημερησίων εκδρομών, εις τας οποίας χάριν διδακτικών σκοπών θεωρούν οι καθηγηταί σκόπιμον, ίνα οδηγήσωσι τους μαθητάς των τάξεών των. 7) Ανακοινούσιν εγγράφως εις τους γονείς ή κηδεμόνας των μαθητών τας επιβαλλομένας εις τούτους ποινάς, την άτακτον φοίτησιν αυτών εις το σχολείον, μετά δε την λήξιν του α΄ εξαμήνου τας ελλείψεις αυτών εις τα επί μέρους μαθήματα. Τα ταχυδρομικά έξοδα των ειδοποιήσεων βαρύνουν το σχολικόν ταμείον του διδασκαλείου. 8) Συγκαλούσι τους γονείς ή κηδεμόνας των μαθητών, τακτικώς μεν εις το τέλος εκάστου τριμήνου, εκτάκτως δε οσάκις κρίνουν τούτο σκόπιμον, και συσκέπτονται μετ’ αυτών και των διδασκόντων εν εκάστω τμήματι της σχολής περί ζητημάτων σχέσιν εχόντων προς την αγωγήν και την μόρφωσιν των μαθητών, διαφωτίζουν αυτούς περί του έργου και των αναγκών του σχολείου και επικαλούνται την αρωγήν της οικογενείας προς ευόδωσιν αυτού.  Των συσκέψεων τούτων τηρούνται πρακτικά και ανακοινούνται εγκαίρως τα πορίσματα αυτών εις τον διευθυντήν του διδασκαλείου παρά του διευθυντού του οικείου τμήματος. 9) Δικαιούνται να επιβάλλωσιν εις τους παρεκτρεπομένους μαθητάς τας ακολούθους ποινάς: α) επίπληξιν κατ’ ιδίαν, ενώπιον της τάξεως και ενώπιον του συλλόγου των διδασκόντων, β) απομάκρυνσιν εκ του σχολείου μέχρι της προσελεύσεως του κηδεμόνος του μαθητού, γ) προσωρινήν αποβολήν από του σχολείου μιας έως τριών ημερών, της ποινής ταύτης επιβαλλομένης εις τον αυτόν μαθητήν το πολύ δις εντός του αυτού σχολικού έτους. Αι ποιναί αναγράφονται εις το βιβλίον ποιότητος των μαθητών. 10) Τηρούσιν εν τάξει και ακριβεία, πλην του βιβλίου της παρουσίας των διδασκόντων τα εξής υπηρεσιακά βιβλία: α) ειδικόν και γενικόν έλεγχον, β) έλεγχον των εισιτηρίων και κατακτηρίων εξετάσεων, γ) βιβλίον ποιότητος των μαθητών, δ) βιβλίον των πρακτικών των ειδικών συνεδριών των διδασκόντων εν τω τμήματι, ε) βιβλίον των πρακτικών των συσκέψεων των γονέων των μαθητών, ς) τα βιβλία της διδασκομένης ύλης κατά τάξιν, ζ) το βιβλίον των απουσιών των μαθητών. 32.Δ.η.4 Βαρβάκειο Λύκειο Γ) Καθήκοντα των καθηγητών της τάξεως ΄Αρθρ.5.-Οι διδάσκοντες τα φιλολογικά μαθήματα εν εκάστη τάξει θεωρούνται ως οι κυρίως καθηγηταί των τάξεων, εκτελούν δε τα εξής έργα, βοηθούμενοι υπό των επιμελητών των τάξεων: 1) Διοικούν την τάξιν και επιβλέπουν την διαγωγήν των μαθητών εντός και εκτός του σχολείου.  2) Μετά των καθηγητών των τάξεων συνεννοούνται οι εν τη αυτή τάξει διδάσκοντες τα θεωρητικά μαθήματα αναφορικώς προς το ποσόν της παρεχομένης εις τους μαθητάς προς εκτέλεσιν κατ’ οίκον εργασίας. 3) Οργανώνουν την τάξιν αυτών εις μαθητικήν κοινότητα, διατελούσαν υπό την άμεσον αυτών εποπτείαν, επί τη βάσει των θεωρητικών αρχών, αίτινες τίθενται κατά τας παιδαγωγικάς συνεδρίας του συλλόγου των διδασκόντων εν τη σχολή υπό την προεδρίαν του διευθυντού του διδασκαλείου. Εις περίπτωσιν καθ’ ην δεν επαρκούν οι φιλόλογοι καθηγηταί την οργάνωσιν τάξεών τινων εις μαθητικήν κοινότητα αναλαμβάνουν και καθηγηταί άλλων μαθημάτων υπό του διευθυντού της σχολής οριζόμενοι. Περί της λειτουργίας των μαθητικών κοινοτήτων υποβάλλουν εις το τέλος εκάστου εξαμήνου οι έχοντες την εποπτείαν αυτών καθηγηταί λεπτομερή έκθεσιν εις τον διευθυντήν του διδασκαλείου δια του διευθυντού της σχολής. 4) ΄Έχουν την άμεσον εποπτείαν της μαθητικής βιβλιοθήκης της τάξεώς των, φροντίζοντες, όπως καταγράφωνται ανελλιπώς εις ειδικόν βιβλίον υλικού τηρούμενον κατά τάξιν τα βιβλία, δια των οποίων πλουτίζεται εκάστοτε η βιβλιοθήκη είτε δι’ εξόδων του ταμείου του διδασκαλείου είτε εκ δωρεών των μαθητών και των κηδεμόνων αυτών. Απόσπασμα εκ του βιβλίου υλικού της τάξεως παραδίδεται ευθύς μετά την καταγραφήν των προστιθεμένων εκάστοτε βιβλίων εις τον υποδιευθυντήν της σχολής προς καταχώρησιν εις το γενικόν βιβλίον υλικού της σχολής. Οι έχοντες την εποπτείαν των μαθητικών βιβλιοθηκών καθηγηταί υπό την προεδρίαν του υποδιευθυντού της σχολής θέλουν εκπονήσει ομοιόμορφον σύστημα δανεισμού των βιβλίων, του οποίου αι λεπτομέρειαι θα ανακοινωθώσιν εις τους μαθητάς τα υπάρχοντα εν τη μαθητική βιβλιοθήκη βιβλία. Κατ’ Ιούνιον εκάστου έτους υποβάλλουν δια του διευθυντού της σχολής εις τον διευθυντήν του διδασκαλείου έκθεσιν περί της κινήσεως των μαθητικών βιβλιοθηκών μετά στατιστικής των δανεισθέντων καθ’ όλον το έτος βιβλίων υποδεικνύουν δε συγχρόνως και τας ελλείψεις αυτών. Μετά την λήξιν των εργασιών του σχολικού έτους παραδίδουν τας κλείδας των βιβλιοθηκών, εις τον υποδιευθυντήν της σχολής, μετατιθέμενοι δε εις άλλην τάξιν ή οπωσδήποτε αποχωρούντες εκ της σχολής παραδίδουν την περιουσίαν των βιβλιοθηκών επί παρουσία του υποδιευθυντού της σχολής εις τον διάδοχον αυτών δια τακτικού πρωτοκόλλου. 5) Επιβλέπουν την καθαριότητα της αιθούσης της διδασκαλίας της τάξεώς των και των επίπλων αυτής, αναφέροντες πάσαν σχετικήν έλλειψιν ή ανωμαλίαν εις τον υποδιευθυντήν της σχολής. Δ) Καθήκοντα των εφημερευόντων καθηγητών ΄Αρθρ.6.-Καθ’ εκάστην εφημερεύουν δύο ή περισσότεροι καθηγηταί της σχολής, της σειράς κανονιζομένης υπό του διευθυντού αυτής κατά τρόπον,ώστε οι εκάστοτε εφημερεύοντες να είναι απησχολημένοι με ολίγας ώρας διδασκαλίας. Τα ονόματα των εκάστοτε εφημερευόντων καθηγητών γνωστοποιούνται εις τους μαθητάς. Οι εφημερεύοντες καθηγηταί εκτελούν τα επόμενα έργα, βοηθούμενοι υπό των επιμελητών των τάξεων: α) Παραμένουν καθ’ όλας τας εργασίμους ώρας της ημέρας εις την σχολήν βοηθούντες τον διευθυντήν και τον υποδιευθυντήν αυτής εις τα έργα των. Β) Φροντίζουν όπως κατά διαλείμματα εξέρχωνται οι μαθηταί και αερίζωνται αι αίθουσαι της διδασκαλίας. Γ) Επιτηρούν τους μαθητάς κατά τα διαλείμματα, τας παιδιάς και τας άλλας εν τω σχολείω απασχολήσεις αυτών ακούοντες τα παράπονα εξ ιδίας πρωτοβουλίας, λύοντες τας διαφοράς και τιμωρούντες παραπτώματα αυτών, αναφέρουν δε εις τους διευθυντάς των οικείων τμημάτων της σχολής, οσάκις πρόκειται περί παραπτωμάτων, άτινα χρήζουν της επεμβάσεως αυτών. δ) φροντίζουν περί της κοσμίας και εν τάξει εισόδου και εξόδου των μαθητών εις τας τάξεις μετά την κρούσιν του κώδωνος εκάστης διδακτικής ώρας. Ε) Επιβλέπουν την καθαριότητα των αιθουσών της διδασκαλίας, της αυλής και των εξαρτημάτων της σχολής, αναφέρουν δε πάσαν σχετικήν ανωμαλίαν εις τον υποδιευθυντήν της σχολής. ΄Αρθρ.7.-Εις εκ των καθηγητών της σχολής υπό του διευθυντού του διδασκαλείου εκλεγόμενος βοηθεί αυτόν εις την υπηρεσίαν του γραφείου του διδασκαλείου, εις άλλον δε ανατίθεται υπό του διευθυντού του διδασκαλείου η διεύθυνσις της επιστημονικής βιβλιοθήκης του διδασκαλείου. Αμφότεροι οι καθηγηταί ούτοι απαλλάσσονται των καθηκόντων των εφημερευόντων. (Αντί της σελ. 401) Σελ. 401(α) 267-131 Βαρβάκειο Λύκειο 32.Δ.η.4 